CELEX: 32017R2327
Language: bg
Date: 2017-12-14 00:00:00
Title: Регламент за изпълнение (ЕС) 2017/2327 на Комисията от 14 декември 2017 година за одобряване на 2-метил-1,2-бензизотиазол-3(2H)-он като активно вещество за употреба в биоциди от продуктов тип 6 (Текст от значение за ЕИП. )

15.12.2017   
            
            
               BG
            
            
               Официален вестник на Европейския съюз
            
            
               L 333/25
            
         РЕГЛАМЕНТ ЗА ИЗПЪЛНЕНИЕ (ЕС) 2017/2327 НА КОМИСИЯТА
   от 14 декември 2017 година
   за одобряване на 2-метил-1,2-бензизотиазол-3(2H)-он като активно вещество за употреба в биоциди от продуктов тип 6
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 90, параграф 2 от него,
   като има предвид, че:
   
               (1)
            
            
               В съответствие с член 11, параграф 1 от Директива 98/8/ЕО на Европейския парламент и на Съвета (2) на 26 ноември 2009 г. Полша получи заявление за включването на активното вещество 2-метил-1,2-бензизотиазол-3(2H)-он в приложение I към същата директива за употреба в продукти от продуктов тип 6 — консерванти за съдове, описан в приложение V към директивата и съответстващ на продуктов тип 6, както е описан в приложение V към Регламент (ЕС) № 528/2012.
            
         
               (2)
            
            
               В съответствие с член 90, параграф 2 от Регламент (ЕС) № 528/2012 на 24 март 2016 г. Полша представи доклада за оценката заедно със своите препоръки.
            
         
               (3)
            
            
               На 27 юни 2017 г. Комитетът по биоцидите изготви становището на Европейската агенция по химикали, като взе предвид заключенията на оценяващия компетентен орган.
            
         
               (4)
            
            
               Съгласно това становище може да се очаква, че биоцидите от продуктов тип 6, които съдържат 2-метил-1,2-бензизотиазол-3(2H)-он, отговарят на изискванията на член 19, параграф 1, буква б) от Регламент (ЕС) № 528/2012, при условие че са спазени определени спецификации и условия, свързани с тяхната употреба.
            
         
               (5)
            
            
               Поради това е целесъобразно 2-метил-1,2-бензизотиазол-3(2H)-он да бъде одобрен за употреба в биоциди от продуктов тип 6 при спазване на определени спецификации и условия.
            
         
               (6)
            
            
               Тъй като 2-метил-1,2-бензизотиазол-3(2H)-он отговаря на критериите за класифициране като кожен сенсибилизатор от подкатегория 1A (силен сенсибилизатор), посочени в точка 3.4.2.2.1.2 от приложение I към Регламент (ЕО) № 1272/2008 на Европейския парламент и на Съвета (3), изделията, които са третирани с веществото 2-метил-1,2-бензизотиазол-3(2H)-он или го съдържат, следва да бъдат етикетирани по подходящ начин при пускането им на пазара.
            
         
               (7)
            
            
               Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по биоцидите,
            
         ПРИЕ НАСТОЯЩИЯ РЕГЛАМЕНТ:
   Член 1
   2-метил-1,2-бензизотиазол-3(2H)-он се одобрява като активно вещество за употреба в биоциди от продуктов тип 6 при спазване на спецификациите и условията, посочени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 декември 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 167, 27.6.2012 г., стр. 1.
   
      (2)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).
   
      (3)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).
   
      ПРИЛОЖЕНИЕ
      
                  Общоприето наименование
               
               
                  Наименование по IUPAC
                  Идентификационни номера
               
               
                  Минимална степен на чистота на активното вещество (1)
                  
               
               
                  Дата на одобрението
               
               
                  Дата на изтичане на одобрението
               
               
                  Продуктов тип
               
               
                  Специални условия
               
            
                  2-метил-1,2-бензизотиазол-3(2H)-он
                  (MBIT)
               
               
                  Наименование по IUPAC:
                  2-метил-1,2-бензизотиазол-3(2H)-он
                  Номер на ЕО: не е наличен
                  CAS №: 2527-66-4
               
               
                  ≥ 997 g/kg
               
               
                  1 юли 2018 г.
               
               
                  30 юни 2028 г.
               
               
                  6
               
               
                  Разрешенията за биоциди се издават, ако са изпълнени следните условия:
                  
                              1)
                           
                           
                              В оценката на продукта трябва да се обърне особено внимание на експозициите, рисковете и ефикасността, свързани с всякакъв вид употреба, обхванат от заявление за издаване на разрешение, но неразгледан в оценката на риска на активното вещество на равнището на Съюза.
                           
                        
                              2)
                           
                           
                              Предвид установените рискове за оценените видове употреба, в оценката на продукта трябва да се обърне особено внимание на:
                              
                                          а)
                                       
                                       
                                          професионалните потребители;
                                       
                                    
                                          б)
                                       
                                       
                                          повърхностните и подпочвените води при употребата на консервирани бои и мазилки на открито и при употребата на консервирани течности, използвани при производството на хартия, текстил или кожа.
                                       
                                    
                        Пускането на пазара на третирани изделия се извършва, ако е изпълнено следното условие:
                  Лицето, отговорно за пускането на пазара на изделие, което е третирано с веществото 2-метил-1,2-бензизотиазол-3(2H)-он или го съдържа, трябва да гарантира, че върху етикета на изделието е обозначена информацията, посочена в член 58, параграф 3, втора алинея от Регламент (ЕС) № 528/2012.
               
            
         (1)  Посочената в тази графа чистота е минималната степен на чистота на оцененото активно вещество. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.